<p style="text-align: justify;">Fakultet za upravu u Sarajevu pridružena članica Univerziteta u Sarajevu poziva zainteresirane autore za objavu u časopisu UPRAVA, da svoje radove dostave najkasnije <strong>do 15.12.2017.godine</strong> na elektronsku adresu sekretara časopisa <a href="mailto:irvana.baltic@fu.unsa.ba"><strong>irvana.baltic@fu.unsa.ba</strong></a> ili putem pošte na adresu: Fakultet za upravu u Sarajevu pridružena članica Univerziteta u Sarajevu, Igmanska 40A,  71320 Vogošća, – sa naznakom „Za objavljivanje rada u časopisu UPRAVA“.</p>
<p style="text-align: justify;"><em>Ukoliko radove dostavljate poštom obavezno je dostaviti potpisanu printanu verziju rada u tri primjerka, te jedan primjerak elektronske verzije na CD-u.</em></p>
<p style="text-align: justify;">Tekstovi objavljeni u časopisu “Uprava” referiraju se u bazama EBSCO Publishing i u CEEOL (Central European Online Library).</p>
<p style="text-align: justify;"><strong>Tehničke upute</strong></p>
<p style="text-align: justify;">Podaci koji se navode uz svaki članak:</p>

<ul style="text-align: justify;">
	<li>naslov (na jednom od zvaničnih jezika BiH i engleskom jeziku)</li>
	<li>ime(na) autora</li>
	<li>naziv i adresa ustanove u kojoj autor radi i e-mail</li>
	<li>datum slanja članka u uredništvo</li>
	<li>ključne riječi na jeziku članka</li>
	<li>sažetak rada (na jednom od zvaničnih jezika BiH i engleskom jeziku)</li>
</ul>
<p style="text-align: justify;">Uz svaki kategoriziran članak objavljuje se sažetak. Sažetak treba sadržavati opći prikaz teme, metodologiju rada, rezultate i zaključak. Treba ga pisati  u trećem licu i izbjegavati pasivne glagolske oblike. Ovisno o dužini članka sažetak mora imati od 100 do 250 riječi.</p>
<p style="text-align: justify;">Sažetak, neovisno o jeziku članka, mora biti na jeziku govornog područja i na engleskom jeziku). Sažetak na jeziku članka treba smjestiti između zaglavlja članka (naslov, imena autora i dr.) i teksta članka, a sažetak na engleskom jeziku između teksta sažetka na jeziku članka i uvoda rada.</p>
<p style="text-align: justify;">Sažetak na drugom jeziku mora sadržavati i naslov članka, ključne riječi kao i adresu autora na istom jeziku.</p>
<p style="text-align: justify;">Autori preuzimaju odgovornost za jezičku i pravopisnu ispravnost svojih tekstova prilikom konačne dostave radova.</p>
<p style="text-align: justify;"><strong>Recenzije</strong></p>
<p style="text-align: justify;">Radovi koji se objavljuju moraju proći dvije pozitivne recenzije. (Recenzije će biti urađene u organizaciji Redakcije  časopisa UPRAVA.)</p>
<p style="text-align: justify;">Recenzirani radove redakcija časopisa UPRAVA će se kategorizirati na slijedeći način:</p>

<ul style="text-align: justify;">
	<li>Radovi koji sadrže neobjavljene rezultate izvornih istraživanja u potpunom ili preliminarnom obliku <strong>(izvorni znanstveni članci, kratka saopštenja, prethodna priopćenja, izlaganja sa znanstvenih skupova).</strong></li>
	<li>Radovi koji sadrže izvoran, sažet i kritički pristup jednog područja ili njegovog dijela, u kojem autor i sam aktivno sudjeluje. Mora biti naglašena autorova uloga izvornog doprinosa u tom području odnosu na već objavljene radove, kao i pregled tih radova <strong>(pregledni radovi)</strong>.</li>
	<li>Radovi koji sadrže korisne priloge iz struke  i za struku a ne moraju predstavljati izvorna istraživanja <strong>(stručni radovi)</strong>.</li>
</ul>
<p style="text-align: justify;">Jednom prihvaćen članak obavezuje autora da isti članak ne smije objaviti drugdje bez dozvole uredništva časopisa koje je članak prihvatilo, a i tada samo uz podatak o tome gdje je članak objavljen prvi put.</p>