Upis studenata na Fakultet za upravu vrši se na osnovu objavljenog Konkursa. Pravo učešća na Konkursu imaju kandidati državljani BiH, te strani državljani sa završenom srednjom školom u četverogodišnjem trajanju u BiH, kao i kandidati koji su srednju školu završili izvan BiH, a za koje je nakon postupka nostrifikacije, odnosno ekvivalencije utvrđeno da imaju završeno odgovarajuće srednje obrazovanje. Konkurs za upis studenata u prvu studijsku godinu objavljuje se na web-stranici Fakulteta, dnevnoj štampi, kao i na oglasnoj ploči Fakulteta, uz prethodnu saglasnost Ministarstva, i to najkasnije dva mjeseca prije početka studijske godine.

Fakultet za javnu upravu upisuje utvrđeni broj studenata prema općem i pojedinačnom kriteriju. Rangiranje kandidata se vrši  bez prijemnog ispita a na osnovu ukupnog broja bodova ostvarenih prema slijedećim kriterijima :
<strong>1. opći kriterij </strong>odnosi se na postignuti uspjeh u srednjoj školi u sva četiri razreda i uspjeh na diplomskom ispitu ( zbir ocjena);
<strong>2. pojedinačni kriterij </strong>odnosi se na prosjek ocjena iz predmeta maternji jezik iz sva četiri razreda i uspjeh na diplomskom ispitu (zbir ocjena)

Prilikom upisa u prvu godinu studija fakulteta zaključuje se ugovor između studenta i fakulteta kojim se regulišu međusobna prava i obaveze.
Dokumenti potrebni za upis studenta na redovni ili vanredni studij na Fakultetu za upravu u Sarajevu su:
<ul>
	<li>Diploma o završenoj srednjoj školi</li>
	<li>Svjedodžbe o završenim razredima srednje škole (I, II, III i IV razred)</li>
	<li>Izvod iz matične knjige rođenih (ne stariji od šest mjeseci)</li>
	<li>Uvjerenje o državljanstvu (ne starije od šest mjeseci)</li>
	<li>Dvije fotografije za Index dimenzija 4×6 cm</li>
	<li>Uvjerenje o položenim ispitima (za prepis sa drugih fakulteta)</li>
</ul>