<strong>Šifra predmeta:</strong> FU-I-4-2/i
<strong>Predmet: </strong><strong>POSEBNI UPRAVNI POSTUPCI</strong>
<strong>Nosilac: <a href="http://fu.unsa.ba/doc-dr-kata-senjak/">prof.dr Kata Senjak</a></strong>
<strong>Nivo</strong>: prvi ciklus studija
<strong>Godina: </strong>IV (četvrta)
<strong>Semestar:</strong> VII (sedmi)
<strong>Broj ECTS kredita:</strong> 8
<strong>Status:</strong> obavezni
<strong>Broj sati sedmično:</strong> 2+3
<strong>Ukupan broj sati:</strong> 75 (30+45)

<strong>CILJ PREDMETA</strong>
Osnovni cilj je da studenti steknu osnovno teorijsko znanje o posebnom upravnom pravu i njegovoj ulozi preko osnovnih instituta upravnog materijalnog i upravnog procesnog prava do zakonske regulative u ovoj oblasti u Bosni i Hercegovini. Na ovaj način, studenti će biti u stanju da jasno prepoznaju kada i kako se opći principi upravnog prava primjenjuju na posebne institute u specifičnim upravnim oblastima, po osnovu primjene principa lex specialis derogat legi generali. Cilj predmeta je sticanje osnovnog znanja iz različitih upravnih oblasti i njihova primjena prema pojedinim konkretnim zakonskim rješenjima, u okvirima kojih su predviđeni različiti pravni mehanizmi ostvarivanja i zaštite prava u upravnoj proceduri, položaj stranke i ovlaštenja nadležnih organa.