Svečana promocija i dodjela diploma diplomantima i magistrantima Univerziteta u Sarajevu održana je u subotu 8. novembra 2014. godine u dvorani „Mirza Delibašić“ (Centar Skenderija) u Sarajevu. Na svečanosti, koju Univerzitet u Sarajevu organizira deseti put u svojoj historiji, svim prisutnima se obratio prof. dr. Muharem Avdispahić, rektor Univerziteta u Sarajevu, prorektori Univerziteta u Sarajevu i dekani fakulteta i akademija. Promovirano je 6127 diplomanata i magistranata Univerziteta u Sarajevu.

Fakultet za upravu promovirao je 114 diplomanata i 19 magistranata a diplome je uručio dekan prof. dr. Nezir Krčalo.

Najuspješnijim studentima prvog i drugog ciklusa studija sa svakog fakulteta i akademije Univerziteta u Sarajevu uručena su priznanja Univerziteta u Sarajevu: „Zlatna značka“, „Srebrena značka“ i „Povelja Univerziteta u Sarajevu“. Studentica Fakulteta za upravu Meliha Mušanović dobitnica je „Zlatne značke“ sa prosjekom ocjena 9,80.