<strong>FU:</strong>

FU kao pridružena članica Univerziteta u Sarajevu, ima punopravan status kao i sve ostale članice UNSA. Diplomu izdatu od strane FU potpisuje Dekan Fakulteta i Rektor Univerziteta u Sarajevu, te samim tim diploma izdata na FU je u istoj ravni sa svim drugim diplomama izdatim na UNSA.

Također, stečeno zvanje - Bachelor uprave prepoznato je i Uredbom o vršenju osnovne djelatnosti iz nadležnosti organa državne službe koje obavljaju državni službenici koja je neophodna za apliciranje na zaposlenje u organe uprave (u članu 1).

_________________________________

PRENOSIMO UREDBU U IZVORNOM OBLIKU SA OFICIJELNOG WEB PORTALA VLADE FEDERACIJE BiH

Na osnovu člana 6. stav 2., člana 19. stav 1. tačka a), člana 48. stav 3. i člana 49. Zakona o državnoj službi u Federaciji Bosne i Hercegovine ("Službene novine Federacije BiH", br. 29/03, 23/04, 39/04, 54/04, 67/05, 8/06 i 4/12), Vlada Federacije Bosne i Hercegovine, na 98. sjednici, održanoj 30.01.2014. godine, donosi

<strong>U R E D B U</strong>
<strong> O IZMJENI UREDBE O POSLOVIMA OSNOVNE DJELATNOSTI IZ NADLEŽNOSTI ORGANA DRŽAVNE</strong>
<strong> SLUŽBE KOJE OBAVLJAJU DRŽAVNI SLUŽBENICI,</strong>
<strong> USLOVIMA ZA VRŠENJE TIH POSLOVA I</strong>
<strong> OSTVARIVANJU ODREĐENIH PRAVA IZ RADNOG ODNOSA</strong>

<strong>Član 1.</strong>

U Uredbi o poslovima osnovne djelatnosti iz nadležnosti organa državne službe koje obavljaju državni službenici, uslovima za vršenje tih poslova i ostvarivanju određenih prava iz radnog odnosa ("Službene novine Federacije BiH", br. 35/04, 3/06 i 19/12), u Članu 27, stav 1. tačka 1) riječi: "sa stečenom diplomom visokog obrazovanja - pravne struke", zamjenjuju se riječima: "sa stečenom diplomom visokog obrazovanja - pravne i upravne struke".

<strong>Član 2.</strong>

Ova uredba stupa na snagu narednog dana od dana objavljivanja u
"Službenim novinama Federacije BiH".

V broj 137/2014
30. januara 2014. godine
Sarajevo

Premijer
Nermin Nikšić, s. r.

<a href="http://www.fbihvlada.gov.ba/bosanski/zakoni/">http://www.fbihvlada.gov.ba/bosanski/zakoni/</a>