Nogometna ekipa studenata Fakulteta za upravu 8. novembra učestvovala je na kulturno-sportskoj manifestaciji pod nazivom Studentski dani kulture i sporta. Nogometni tim sačinjavali su Mahir Hromo, Adin Idrizović, Harun Kurtalija, Amar Kerken i kapiten ekipe Haris Mujagić koji su odigrali utakmicu sa nogometnom ekipom Univerziteta u Bihaću.

Studentski dani sporta imali su za cilj unapređenje sportskog duha te postizanja visokih rezultata. Nakon sportskog dijela programa svi učesnici imal su priliku posjetiti naselje Mile u Visokom gdje se desilo krunisanje prvog kralja Bosne Tvrtka I Kotromanića a organizovana je bila i posjeta visočkim piramidama,  posjeta visočkom muzeju, arheološkom parku u Visokom, parku Kiseljak i gradu, Fojnici.

“Najvažnije je da se mladi sportisti i student općenito druže i učestvuju na ovakvim sportskim manifestacijama. Zaista nam je čast što imamo priliku učestvovati na jednom ovakvom sportskom događaju i zahvaljujemo se organizatorima na pozivu”, kazao je Haris Mujagić, kapiten nogometne ekipe Fakulteta za upravu.