Fakultet za upravu u Sarajevu, u skladu sa članom 44. Pravila studiranja za treći ciklus studija na Univerzitetu u Sarajevu, broj: 0101 - 38 - 276/11, stavlja na uvid Izvještaj Komisije o ocjeni prezentacije rezultata doktorske disertacije i korigovanu radnu verziju doktorske disertacije kandidata Amela Delića, MA, višeg asistenta na Fakultetu za upravu, na temu: ,,Reforma upravnih nadležnosti u sistemu društvene regulacije Bosne i Hercegovine''.

Komisiju za ocjenu doktorske disertacije čine:
<ol>
 	<li>dr Edin Ramić, vanredni profesor Univerziteta u Sarajevu, Državno-pravna naučna oblast, predsjednik</li>
 	<li>dr Zenaid Đelmo, redovni profesor Univerziteta u Sarajevu, nastavni predmet Upravno pravo i upravni postupak, mentor - član</li>
 	<li>dr Merima Tanović, docent Univerziteta u Sarajevu, Upravno-pravna naučna oblast, član.</li>
</ol>
Izvještaj Komisije i korigovana radna verzija doktorske disertacije se stavljaju na uvid javnosti 30 dana (od 14.12.2018. do 14.1.2019. godine), radnim danima od 10 do 14 sati,  u Sekretarijatu Fakulteta za upravu, u Vogošći, ulica Igmanska 40A, drugi sprat.