<p class="p1"><strong><span class="s1">Razlozi za otvaranje smjera Poslovna uprava</span></strong></p>
<p class="p2"><span class="s1">Osnovni razlog za organiziranje smjera Poslovna uprava na<b> II ciklusu studija </b> proizilazi iz potrebe nastavka visokog obrazovanja studenata koji su uspješno okončali I ciklus studija na Fakultetu za upravu ili drugim fakultetima te ispunjavaju predispozicije na nastavak obrazovanja u oblasti poslovne uprave. Promjene<span class="Apple-converted-space">  </span>su izraz naših nastojanja da nastavni plan i program što više prilagodimo zahtjevima aktuelnih potreba tržišta, racionaliziramo nastavni proces i usaglasimo ga sa važećim standardima kao i novim naučno-nastavnim zahtjevima i izazovima. Proces evaluacije koordiniran je od strane Odbora za kvalitet i menadžera kvaliteta Fakulteta za upravu, a popraćen adekvatnim učešćem ostalih organa. Predložene izmjene koncipirane su nakon detaljne analize i uvođenja smjera Poslovne uprave na I ciklusu studija<span class="Apple-converted-space">  </span>uz učešće svih nastavnika, saradnika i predstavnika studenata. Turbulentno okruženje savremenih društava nameće potrebu intenziviranja reformskih programa i projekata u oblasti privatnog i javnog sektora Bosne i Hercegovine u procesu pridruživanja Evropskoj uniji. Krucijalnu ulogu u tom pravcu će prema svim pokazateljima imati upravo visoko obrazovanje, koje kao odgovorno za stvaranje generacija stručnog i specijalizovanog kadra postaje nosilac predstojećih reformskih procesa u reformi poslovanja pravnih lica u BiH.</span></p>
<p class="p2"><span class="s1">Odbranom završnog-magistarskog rada odnosno okončanjem drugog ciklusa studija na Fakultetu za<span class="Apple-converted-space">  </span>upravu u Sarajevu stječe se zvanje <b>magistra uprave</b> – <b>smjer Poslovna uprava</b></span></p>
<p class="p2"><strong><span class="s1">Magistar uprave je osoba koja je osposobljena za rad na najsloženijim poslovima u preduzećima i ustanovama, kao i drugim institucijama, na poslovima i zadacima na kojima se traži individualni i timski rad, donošenje najznačajnijih odluka, rad na operativnom i strategijskom konsolidiranju poslova, kao i na rukovodećim poslovima.</span></strong></p>
<p class="p5"><strong><span class="s1">Glavni ciljevi programa su: </span></strong></p>

<ul class="ul1">
 	<li class="li6"><span class="s1">organizacija, obavljanje, razvoj i doprinos visokom obrazovanju i naučnoistraživačkom radu u oblasti poslovne uprave,</span></li>
 	<li class="li6"><span class="s1">visokostručno i istraživačko osposobljavanje mladih stručnjaka, studenata, istraživača kroz edukaciju i praksu, te druge aktivnosti (specijalističke i druge seminare, radionice, tribine, naučne i javne rasprave, sastanke, kongrese, skupove itd.)</span></li>
 	<li class="li6"><span class="s1">akademsko i stručno upoznavanje sa mogućnostima operativnog i strategijskog konsolidiranja poslovanja,</span></li>
 	<li class="li6"><span class="s1">edukaciju, praktičan rad, provođenje istraživanja, izradu strategija, planova i programa s ciljem uvođenja prakse institucija EU<span class="Apple-converted-space">  </span>u oblasti poslovne uprave, </span></li>
 	<li class="li6"><span class="s1">provođenje analiza i istraživanja<span class="Apple-converted-space">  </span>u okviru poslovne uprave, te publikaciju i ediciju sprovedenih aktivnosti,</span></li>
 	<li class="li6"><span class="s1">akademsko i stručno usavršavanje usklađeno sa budućim svjetskim i evropskim poslovnim kretanjima i trendovima, kao i praćenje efikasnosti njihove praktične primjene u BiH,</span></li>
 	<li class="li6"><span class="s1">osposobljavanje studenata za praktične poslove u sferama poslovne uprave, finansijskog tržišta, međunarodnog poslovanja i kriznog menadžmenta,</span></li>
 	<li class="li6"><span class="s1">saradnju sa domaćim i stranim univerzitetima, fakultetima, privrednim subjektima, institutima i drugim organizacijama, iz svoje i srodnih oblasti djelovanja,</span></li>
 	<li class="li6"><span class="s1">i aktivnosti koja doprinose razvoju i unaprijeđenju kvaliteta visokog obrazovanja u BIH.</span></li>
</ul>
<p class="p5"><strong><span class="s1">Uslovi za upis</span></strong></p>
<p class="p5"><span class="s1">Pravo upisa na drugi ciklus studija imaju svi kandidati koji su završili dodiplomski studij odnosno prvi ciklus studija na fakultetu društvenog smjera koji nosi <strong>240 ECTS bodova.</strong></span></p>
<p class="p7"><span class="s1">Konkurs za upis na drugi ciklus studija objavljuje se najmanje 2 (dva) mjeseca prije početka izvođenja nastave.</span></p>
<p class="p7"><span class="s1">Troškove drugog ciklusa studija, odnosno iznos upisnine kao i način plaćanja određuje Upravni odbor Fakulteta, a prije raspisivanja konkursa za upis.</span></p>
<p class="p7"><span class="s1">Nastava se izvodi na službenim jezicima u Bosni i Hercegovini, prema Nastavnom planu i programu u obliku predavanja, konsultacija, naučnoistraživačkih i teorijskih seminarskih radova, stručnih projekata i drugo.</span></p>
<p class="p7"><span class="s1">Studij se izvodi u dva semestra. U prvom semestru se izvodi nastava iz 5 predmeta od kojih su 4 obavezna i jedan izborni predmet. Drugi (ljetni) semestra je predviđen za izradu završnog-magistarskog rada.</span></p>