<p style="text-align: justify;">Drugi ciklus studija na Fakultetu za upravu u Sarajevu organizira se i izvodi u skladu sa Pravilima studiranja za II ciklus studija na Fakultetu za upravu  i Pravilima studiranja za II ciklus studija na Univerzitetu u Sarajevu.</p>
<p style="text-align: justify;">Drugi ciklus studija organizira se i izvodi u skladu sa pravilima zasnovanim na evropskom sistemu prijenosa bodova (ECTS).</p>
<p style="text-align: justify;">II ciklus studija namijenjen je za studente koji su završili četverogodišnji studij prvog ciklusa studija i ostvarili 240 ECTS kredita, odnosno za studente koji su završili studij po predbolonjskim nastavnim planovima i programima.</p>
<p style="text-align: justify;">Kroz drugi ciklus studija Fakultet za upravu opredjeljuje se da bude akademski nosilac i faktor doprinosa napretku BIH u ispunjenju evropskih zahtjeva i prioriteta:</p>

<ul style="text-align: justify;">
 	<li>Omogućiti studentima vertikalnu povezanost u razvoju znanja i vještina na drugom ciklusu studija.</li>
 	<li>Stvoriti jedinstven postdiplomski studij koji koristi moderne nastavne metode i potiče individualni i grupni rad na naučnoj i na praktičnoj ravni.</li>
 	<li>Ostvariti prepoznatljiv postdiplomski studij koji nije usmjeren na tradicionalne nastavne metode, već potiče individualni i timski rad</li>
 	<li>U domenu akademske razmjene cilj je Fakulteta za upravu da organizovanjem nastave na II ciklusu studija stvori uslove za povećani stepen mobilnosti studenata kroz interdisciplinarno izučavanje, razmjenu nastavnog i naučnog kadra i studijsko- naučno- istraživačke projekte i oblike suradnje.</li>
 	<li>Učvrstiti, proširiti i dalje razvijati postojeću stručnu, naučnu i opću akademsku razmjenu sa zainteresiranim subjektima u zemlji i inostranstvu.</li>
</ul>
<p style="text-align: justify;">Kroz uvažavanje standarda savremenog visokog obrazovanja, ovaj studijski program treba da obezbijedi takav nivo stručnih znanja, metodološke osposobljenosti i stručnih kompetencija magistara uprave koji će osigurati kvalitetno i profesionalno uključivanje u rad privrednih subjekata i drugih organizacija, u rad državnih organa uprave i institucija koje raspolažu javnim ovlaštenjima, drugim javnim službama, kao i sektorima upravljanja drugih organizacija i udruženja, uz profesionalno obavljanje svog poziva.</p>
<p style="text-align: justify;">Organizacijom drugog ciklusa studija iz naučne oblasti UPRAVA, za četiri  smijera, Fakultet se dugoročno opredjeljuje za:</p>

<ul>
 	<li style="text-align: justify;">organizaciju, obavljanje, razvoj i doprinos visokom obrazovanju i naučnoistraživačkom radu u oblasti javne uprave, bankarskog sistema, biznisa i menadžmenta malih i srednjih preduzeća u domaćoj privredi,</li>
 	<li style="text-align: justify;">visokostručno i istraživačko osposobljavanje  mladih stručnjaka, studenata, istraživača kroz edukaciju i praksu, te druge aktivnosti (specijalističke i druge seminare, radionice, tribine, naučne i javne rasprave, sastanke, kongrese, skupove etc.)</li>
 	<li style="text-align: justify;">edukaciju, praktičan, rad, provođenje istraživanja, izradu strategija, planova i programa s ciljem uvođenja prakse institucija EU  u oblasti javne uprave, bankarstva, poslovanja privrednih društava u BIH,</li>
 	<li style="text-align: justify;">provođenje analiza i istraživanja javne uprave, bankarskog sektora, nivoa stabilnosti tržišne konkurencije i stvaranja jedinstvenog ekonomskog prostora, te publikaciju i ediciju sprovedenih aktivnosti,</li>
 	<li style="text-align: justify;">akademsko i stručno učestvovanje u predstojećoj primjeni pravne stečevine EU (acquis communitaire) i donošenju zakonske regulative usklađene sa budućim evropskim pravnim i poslovnim kretanjima, kao i praćenje efikasnosti njihove praktične primjene u BIH,</li>
 	<li style="text-align: justify;">saradnju sa domaćim i stranim univerzitetima, fakultetima, institutima i drugim organizacijama, iz svoje i srodnih oblasti djelovanja,</li>
 	<li style="text-align: justify;">provođenje i rad na svim domaćim i međunarodnim projektima kojima se osigurava, doprinosi i promoviše stvaranje kvalitetnog, stručnog, profesionalnog, transparentnog javnog i privatnog sektora,</li>
 	<li style="text-align: justify;">jačanje vladavine prava, pravne države, slobodne i tržišne konkurencije u savremenim uslovima kapitalizma i demokratije i</li>
 	<li style="text-align: justify;">sva druga djelovanja i aktivnosti koja doprinose razvoju i unaprijeđenju kvaliteta visokog obrazovanja u BIH.</li>
</ul>
<p style="text-align: justify;"><strong> </strong></p>