<strong>UNIVERZITET U SARAJEVU</strong>

<strong>FAKULTET ZA UPRAVU</strong>

<strong>pridružena članica</strong>

&nbsp;

Na osnovu Odluke Senata Univerziteta u Sarajevu a u skladu sa Odlukom Vlade Kantona Sarajevo broj: 02-05-21160-16.1/17 od 21.06.2017. godine, Fakultet za upravu u Sarajevu  r a s p i s u j e

&nbsp;
<p style="text-align: center;"><strong>N A K N A D N I   K O N K U R S</strong></p>
<p style="text-align: center;"><strong>za upis studenata u prvu godinu prvog ciklusa studija u akademskoj</strong></p>
<p style="text-align: center;"><strong>2017/2018 godini</strong></p>
&nbsp;

Fakultet za upravu u Sarajevu vrši naknadni upis studenata I (prvog) ciklusa studija u akademskoj 2017/2018 godini na studijski program Uprava, ukupno 71 studenata i to:
<table>
<tbody>
<tr>
<td width="177"><strong> </strong></td>
<td width="180"><strong>Redovni samofinansirajući studij</strong></td>
<td width="170"><strong>Vanredni studij</strong></td>
<td width="142"><strong>UKUPNO</strong></td>
</tr>
<tr>
<td width="177"><strong>I (prvi) ciklus studija</strong>

<strong> </strong></td>
<td width="180"><strong>51</strong></td>
<td width="170"><strong>20</strong></td>
<td width="142"><strong>71</strong></td>
</tr>
</tbody>
</table>
<strong> </strong>

Studij se organizuje prema pravilima i procedurama Bolonjskog procesa u trajanju od 4 (četiri) godine i nosi ukupno <strong>240 ECTS </strong>bodova.

<strong>Nastava se u prve tri godine studija odvija po istovjetnom nastavnom planu i programu za sve studente. U četvrtoj godini studija studenti se mogu opredijeliti između tri smjera: </strong><strong>Smjer “Uprave”</strong><strong>, </strong><strong>Smjer “Poslovne uprave” </strong><strong>i </strong><strong>Smjer “E-uprave”.</strong>

&nbsp;

Uspješnim završetkom prvog ciklusa studija stiču se zvanja:

&nbsp;

–          <strong>Bachelor uprave </strong>osposobljeni su za rad u organima državne uprave, javnim preduzećima te u ustanovama koje raspolažu javnim ovlaštenjima, kao i u privrednim društvima u kojima se traži rad na upravnim i ekonomskim poslovima.

–          <strong>Bachelor uprave – smjer poslovna uprava </strong>osposobljeni su za rad i profesionalni razvoj na istraživanju, projektiranju, i dizajniranju organizacije preduzeća i njegovih dijelova, menadžmentu na svim organizacijskim razinama, upravljanju ljudskim potencijalima, upravljanju proizvodnjom, projektnom menadžmentu, strateškom planiranju, konsultantskim poslovima iz područja organizacije, menadžmenta i reinženjering, upravljanje promjenama i upravljanje krizama te istraživačke razvojne poslove u privredi.

–          <strong>Bachelor uprave – smjer E-uprava </strong>osposobljeni su za rad na poslovima E-government, E- marketing, E- bankarstvo, poslovima upravljanja projektima u oblasti informatizacije u organima uprave kao i drugim privrednim društvima, poslovima planiranja, analize, projektovanja, implementacije i održavanja poslovnih informacionih sistema, rad u kolaboracijskim sistemima u upravi kao što su MS Share Point, Lotus Notes Products i dr.

&nbsp;

Pravo učešća na Konkursu pod jednakim uvjetima imaju državljani Bosne i Hercegovine i strani državljani sa završenom srednjom školom u četverogodišnjem trajanju u Bosni i Hercegovini, kao i kandidati koji su srednju školu završili izvan Bosne i Hercegovine, a za koje je nakon postupka nostrifikacije odnosno ekvivalencije utvrđeno da imaju završeno adekvatno obrazovanje za nastavak školovanja. Izuzetno, kandidati koji su srednju školu završili izvan Bosne i Hercegovine imaju pravo učešća na Konkursu i prije izvršene nostrifikacije odnosno ekvivalencije svjedočanstva o završenom srednjem obrazovanju u inozemstvu, ali se u prvu godinu studija mogu upisati nakon izvršene nostrifikacije odnosno ekvivalencije o završenom srednjem obrazovanju u inozemstvu, a najkasnije do početka akademske 2017./2018. godine.

&nbsp;

Rang-lista svih primljenih i prijavljenih kandidata objavit će se na oglasnoj ploči i na web stranici Fakulteta najkasnije dva dana nakon isteka roka za podnošenje prijava na Konkurs.

Nezadovoljni kandidat može uložiti prigovor na listu u roku od tri dana od dana objave dekanu Fakulteta. Dekan Fakulteta će odlučiti o prigovoru u roku od tri dana.

&nbsp;

Školarina za jednu studijsku godinu na prvom ciklusu studija iznosi 2.500,00 KM, u koju je uključena obavezna literatura, predavanja, ispiti, izdavanje uvjerenja i dr. Postoji mogućnost kreditiranja preko SBERBANK, bez kamate i troškova obrade kredita.

&nbsp;

Kandidati mogu predati dokumente u studentskoj službi Fakulteta za upravu u Sarajevu ul. Igmanska 40 A, 71 320 Vogošća, radnim danom od 8:00 do 16:00 sati.

Uz zahtjev za upis kandidati predaju:

&nbsp;
<ol>
	<li>originalna svjedočanstva o završenim razredima srednje škole završene u Bosni i Hercegovini u četverogodišnjem trajanju, odnosno odgovarajuće nostrificirane dokumente za kandidate koji srednju školu nisu završili u Bosni i Hercegovini (ukoliko su dokumenti u postupku nostrifikacije, prilažu se prevedeni i od sudskog tumača ovjereni dokumenti),</li>
	<li>originalnu diplomu o završenoj srednjoj školi,</li>
	<li>izvod iz matične knjige rođenih i</li>
	<li>uvjerenje o državljanstvu.</li>
</ol>
&nbsp;

Detaljnije informacije o studiju, kao i druge informacije vezane za uslove studija, mogu se dobiti na <a href="http://www.fu.unsa.ba/">www.fu.unsa.ba</a>,  na kontakt telefon 033 553 837 ili u studentskoj službi Fakulteta na adresi Igmanska 40 A, 71 320 Vogošća.

&nbsp;

Konkurs ostaje otvoren 15 dana od dana objavljivanja.

<strong>Uprava Fakulteta</strong>