Osnovni razlog za organiziranje smjera Javne nabavke na II ciklusu studija  proizilazi iz potrebe formalnog obrazovanja iz oblasti javnih nabavki. Ovaj izazov pretočen u nastojanje da nastavni plan i program što više prilagodimo zahtjevima aktuelnih potreba tržišta, usaglašen  sa važećim standardima kao i novim naučno-nastavnim zahtjevima i izazovima.

Predloženi program koncipiran je nakon detaljne analize nastavnih programa prestižnih univerziteta u Evropi i uz učešće svih nastavnika i saradnika, ali i eksternih eksperata iz ove oblasti.

Turbulentno okruženje savremenih društava nameće potrebu intenziviranja reformskih programa i projekata u oblasti privatnog i javnog sektora Bosne i Hercegovine u procesu pridruživanja Evropskoj uniji. Krucijalnu ulogu u tom pravcu će prema svim pokazateljima imati upravo visoko obrazovanje, koje kao odgovorno za stvaranje generacija stručnog i specijalizovanog kadra postaje nosilac predstojećih reformskih procesa u reformi poslovanja pravnih lica u BiH.

U toj namjeri i cilju, Fakultet za upravu, kao bazna institucija za formiranje novih akademskih generacija sposobnih za podržavanje i provođenje navedenih reformi, osniva novi smjer na drugom ciklusu studija pod nazivom <strong>„Javne nabavke u upravi“.</strong>