<p class="p1"><span class="s1"> </span><span class="s2"><b>Razlozi za otvaranje studijskog programa</b></span></p>
<p class="p3"><span class="s2">Potrebe definisane strateškim pravcima razvoja relevantnih institucija za državnu službu u Bosni i Hercegovini, kao i organizacija dobrovoljno udruženih lokalnih samouprava u Bosni i Hercegovini bile su motivacija Fakulteta za upravu za uspostavljanje ovoga studijskog programa. Obrazovanjem kritične mase stručnjaka prema identificiranim potrebama i njihovo zapošljavanje u javnim institucijama i ovim i sličnim organizacijama civilnog društva, kao i privrednim subjektima dodatno bi u perspektivi unaprijedilo njihove kapacitete. Dodatno, samim tim što je studijski program uspostavljen multidisciplinarno, sa obaveznim i izbornim predmetima, čini ga fleksibilnim za buduće potrebe. </span></p>
<p class="p4"><span class="s2"><b>Trajanje studijskog programa</b></span></p>
<p class="p5"><span class="s2">Studij traje jednu (1) godinu, odnosno dva (2) semestra. Svaki semestar traje petnaest (15) sedmica.</span></p>
<p class="p6"><span class="s2"> </span></p>
<p class="p1"><span class="s2"><b>Uslovi upisa na studijski program</b></span></p>
<p class="p3"><span class="s2">Pravo upisa imaju:</span></p>

<ul class="ul1">
 	<li class="li3"><span class="s2">svi studenti/ice koji su završili/e dodiplomski studij odnosno prvi ciklus studija na univerzitetima u Bosni i Hercegovini i inostranstvu koji nosi 240 ECTS bodova;</span></li>
</ul>
<ul class="ul1">
 	<li class="li3"><span class="s2">studenti/ice strani državljani/ke sa završenim dodiplomskim studijem koji nosi 240 ECTS bodova, u skladu sa zakonima, konvencijama i međunarodnim ugovorima kojima je regulisan taj status i uslovi studiranja u Bosni i Herceovini. Poželjno je poznavanje službenih jezika BiH (barem jednog) za studente/ice strane državljane/ke;</span></li>
</ul>
<ul class="ul1">
 	<li class="li3"><span class="s2">poželjno je poznavanje engleskog jezika za sve studente/ice radi korištenja literature koja će se koristiti u studijskom programu, a objavljena je na engleskom jeziku;</span></li>
</ul>
<ul class="ul1">
 	<li class="li1"><span class="s2">konkurs za upis na drugi ciklus studija objavljuje se najmanje 2 (dva) mjeseca prije početka akademske godine, odnosno izvođenja nastave;</span></li>
</ul>
<ul class="ul1">
 	<li class="li1"><span class="s2">troškove drugog ciklusa studija, odnosno iznos upisnine kao i način plaćanja određuje Upravni odbor Fakulteta, a prije raspisivanja konkursa za upis.</span></li>
</ul>
<p class="p4"><span class="s2"><b>Kompetencije koje student stječe završetkom studija</b></span></p>
<p class="p3"><span class="s2">Studenti/ice koji završe studij stiču relevantna znanja iz područja evropskih javnih politika, evropskih fondova i programa namijenjenih korisnicima iz zemalja potencijalnih kandidatkinja, kandidatkinja i članica Evropske unije, te upravljanja projektima Evropske unije.</span></p>
<p class="p5"><span class="s2">Očekuje se da studenti/ice koji završe studij dobiju specifičan tip znanja, vještina i kompetencija kojima mogu uspješno učestvovati u najsloženijim poslovima planiranja, vođenja, praćenja i ocjenjivanja razvojnih programa i projekata, odnosno u različitim fazama i formatima evropskih fondova i programa, a<span class="Apple-converted-space">  </span>koji zahtijevaju timski rad i individualna specifična znanja, vještine i kompetencije. </span></p>
<p class="p5"><span class="s2">Takođe, očekuje se da studenti/ice steknu specifična znanja, vještine i kompetencije u područjima koja su dio studijskog programa, a koja mogu biti pojedinačna područja ili više njih dodatno usavršavana u trećem obrazovnom ciklusu i/ili sistemu cjeloživotnog učenja. </span></p>
<p class="p11"><span class="s2"> </span></p>
<p class="p1"><span class="s2"><b>Akademski naziv koji se stiče završetkom studijskog programa</b></span></p>
<p class="p3"><span class="s2">Nakon ispunjavanja svih uslova koji su propisani studijskim programom, studenti/ice stiču akademski naziv <b>Magistr uprave</b> – <b>Smjer Upravljanje projektima Evropske unije</b>.</span></p>