Predavanje uvaženog člana Predsjedništva Bosne i Hercegovine gospodina Željka Komšića o temi „NATO integracije Bosne i Hercegovine” upriličeno je u ponedjeljak 10. juna 2019. godine u prostorijama Fakulteta za upravu – pridružene članice Univerziteta u Sarajevu.
Proces pridruživanja Evropskoj uniji i NATO-savezu predstavlja integracijski imperativ i prioritet u pravnoj, političkoj i sigurnosnoj budućnosti Bosne i Hercegovine.
Gospodin Komšić je analizirao integracijski put Bosne i Hercegovine prema NATO-u, važeće pravne akte i odluke koje se moraju poštovati, definirao uvjetne kriterije, te posebno naglasio ustavno-pravne, političke i ekonomske efekte pridruživanja.
U odgovorima na pitanja studenata izrazio je snažan politički stav i volju, kao i bezuvjetnost u opredjeljenju naše zemlje prema NATO-savezu, bez obzira na izazove i osporavanja od institucija i člana Predsjedništva iz Republike Srpske.
Životna i politička biografija gospodina Željka Komšića potvrđuje neprikosnoveni patriotizam i zalaganje za suverenitet, teritorijalni integritet i političku nezavisnost Bosne i Hercegovine. To je biografija iz koje generacije koje dolaze trebaju učiti, te vodilja za zajednički put i opredjeljenje svih nas.
Prof. dr. Munib Tahirović, prof. dr. Nezir Krčalo i doc. dr. Merima Tanović posebno su istakli ukazanu čast i zahvalnost na opredjeljenju i želji gospodina Željka Komšića da ovom posjetom doprinese odgoju i obrazovanju novih generacija mladih ljudi i studenata.

<a href="http://fu.unsa.ba/wp-content/uploads/2019/06/Zeljko-3-1.jpg"><img class="aligncenter  wp-image-4551" src="http://fu.unsa.ba/wp-content/uploads/2019/06/Zeljko-3-1.jpg" alt="" width="462" height="308" /></a> <a href="http://fu.unsa.ba/wp-content/uploads/2019/06/Zeljko-2.jpg"><img class="aligncenter  wp-image-4552" src="http://fu.unsa.ba/wp-content/uploads/2019/06/Zeljko-2.jpg" alt="" width="462" height="308" /></a> <a href="http://fu.unsa.ba/wp-content/uploads/2019/06/Zeljko-1.jpg"><img class="aligncenter  wp-image-4553" src="http://fu.unsa.ba/wp-content/uploads/2019/06/Zeljko-1.jpg" alt="" width="464" height="309" /></a>

&nbsp;