Fakultet za upravu u Sarajevu pridružena članica Univerziteta u Sarajevu objavljuje

<strong>KONKURS</strong>

za upis studenata  TREĆEG CIKLUSA (DOKTORSKI STUDIJ)

STUDIJSKOG PROGRAMA „UPRAVA“

u akademskoj 2014/2015 godini

<strong>I</strong>

Konkurs se raspisuje za upis studenata na treći ciklus studija - doktorski studij koji se organizuje iz matične oblasti „Uprava“, pod nazivom <strong><em>Doktorski studij Studijskog programa „Uprava“.</em></strong>

Studij se organizuje u trajanju od tri godine, a njegovim završetkom stiče se naučno zvanje <strong><em>doktor upravnih nauka</em>.</strong>

<strong>II</strong>

Pravo upisa na doktorski studij  imaju slijedeći kandidati:

-          koji su stekli diplomu drugog ciklusa studija na Fakultetu za upravu ili srodnim fakultetima (pravni, ekonomski, fakulteti političkih nauka, fakulteti na kojima se izučava uprava kroz zaseban odsjek ili smjer ili drugi fakulteti društvenih i humanističkih nauka),

-          koji su stekli naučni stepen magistra iz navedene matične ili srodnih oblasti po predbolonjskom konceptu studija stečenu na visokoškolskoj ustanovi u zemlji i inostranstvu,

-          strani državljani, pod istim uslovima kao i državljani BiH, uz uslov da dostave rješenje o nostrifikaciji ranije stečenih zvanja.

Kandidatima za upis koji su stekli titulu magistra nauka prije uvođenja Bolonjskog sistema trocikličnog studija iz oblasti koje su relevantne za oblast iz koje se organizira studij trećeg ciklusa priznaje se 60 ECTS studijskih bodova, a njihov status, odnosno prava i obaveze u nastavku studija utvrđuje Fakultet posebnim aktom. Preostali obim od 120 ECTS studijskih bodova ovi studenti trebaju steći u skladu sa Pravilima studiranja za treći ciklus studija na Univerzitetu u Sarajevu.

&nbsp;

Uz prijavu na konkurs, kandidati su obavezni dostaviti:

- izvod iz matične knjige rođenih i uvjerenje o državljanstvu,

- diplomu o završenom prvom (bachelor) i drugom (master) ciklusu studija, odnosno diplomu

naučnog magistarskog ili specijalističkog studija,

- potvrdu o položenim ispitima na prvom (bachelor) i drugom (master) ciklusu studija,    odnosno potvrdu o položenim ispitima na magistarskom ili specijalističkom studiju s korespondirajućim ocjenama,

- biografiju s opisom stručne i naučne aktivnosti, te popisom radova,

- potvrdu o znanju engleskog ili drugog stranog jezika,

- izjavu o prihvatanju studiranja na trećem ciklusu studija u skladu sa Pravilima studiranja na trećem ciklusu studija na Univerzitetu u Sarajevu i studijskim programom ,,Uprava’’.

<strong>III</strong>

Konkurs se raspisuje za upis trideset (30) studenata.

Nastava na studiju organizirati će se ukoliko se na konkurs prijavi najmanje deset (10) kandidata.

Cijena studija iznosi 4500 KM po godini studija.

<strong> </strong>

<strong><u>Konkurs ostaje otvoren do 12.01.2015. godine</u></strong>.

Prijave se mogu dostaviti lično ili poštom na adresu:

<strong>Fakultet za upravu u Sarajevu,</strong>

<strong>ulica Igmanska 40 A</strong>

<strong>71320 Vogošća</strong>

Prijave sa naznakom <strong>Prijave za upis na III ciklus studija Studijskog programa „Uprava“ </strong>dostavljaju se u zatvorenoj koverti.