U akademskoj 2014/2015 godini Fakultet za upravu će izvoditi nastavu na tri nastavna smjera: Uprava, Poslovna uprava i E-Uprava.
<ul>
	<li><strong>Smjer ,,Uprava'', </strong>slijedeći uspješne prakse i evropske standarde organizacije države, obrazuje kadrove koji će najbolje odgovoriti izazovima savremenog života građana. Pored općih pravnih i ekonomskih  predmeta na ovom smjeru se naročito <strong>izučavaju predmeti organizacije i postupanja uprave</strong>.  Studenti uče kako voditi upravne postupke o pojedinačnim pravima i obavezama građana i njihovih organizacija. Na taj način studenti se profiliraju za stabilan posao u dinamičnom okruženju različitih ministarstava, agencija, direkcija, zavoda, ustanova, preduzeća, općinskih i gradskih službi, nevladinih organizacija i međunarodnih organizacija.</li>
</ul>
[gallery columns="2" link="file" size="medium" ids="473,474"]
<ul>
	<li><strong>Smjer ,,Poslovna uprava'' </strong>osposobljava studente za <strong>osnivanje i rukovođenje privatnim biznisom</strong>. To  podrazumjeva rad i profesionalni razvoj na istraživanju, projektovanju i dizajniranju organizacije preduzeća i njegovih dijelova. Studenti izučavaju menadžement na svim organizacijskim razinama preduzeća, upravljanje ljudskim potencijalima, upravljanje proizvodnjom, projektni menadžment i strateško planiranje. Posebna pažnja je posvećena  konsultantskim poslovima iz oblasti organizacije, menadžmenta, reinžinjeringa, upravljanja promjenama i upravljanja krizama, te istraživačkim i razvojnim poslovima u privredi.</li>
</ul>
&nbsp;

[gallery columns="2" link="file" size="medium" ids="475,476"]
<ul>
	<li><strong>Smjer ,,E-Uprava'' </strong>priprema studente na pružanje usluge organima državne i nedržavne uprave, kao i da vode poslovne procese na tržištu, <strong>primjenom informacionih tehnologija</strong>. Studenti stiču teorijska znanja i praktična iskustva o metodama analize, projektovanja, implementacije i održavanja informacionih sistema, transformaciji tradicionalne uprave, servisima i strategijama e-uprave, elektronskom poslovanju, poslovnim web portalima, sigurnosnim aspektima e-uprave i sl. Studenti ovog smjera će biti predvodnici tek započetih procesa prilagođavanja uprave aktuelnim standardima elektronskog poslovanja i postaju inicijatori reformi u djelovanju uprave.</li>
</ul>
[gallery columns="2" link="file" size="medium" ids="477,478"]