U akademskoj 2013/2014 godini akademsko osoblje Fakulteta za upravu je učestvovalo u nekoliko važnih akademskih aktivnosti.

&nbsp;

Asistent Amel Delić je u oktobru i novembru učestvovao u nizu edukacija u okviru međunarodnog programa obuke mlađeg akademskog osoblja u kojem su učestvovali zaposlenici  4 univerziteta sa područja Evropske unije (Univerzitet Gent, Belgija; Univerzitet Kent, Engleska; Univerzitet Uppsala, Švedska i Univerzitet,, La Sapienza'', Italija) i 4 univerziteta sa prostora jugoistočne Evrope (Univerzitet u Sarajevu, Univerzitet u Beogradu, Univerzitet u Novom Sadu i Univerzitet u Podgorici). Program je finansirala Fondacija kralja Baudouina.

Edukacija se odvijala kroz šest modula: Metodologija istraživanja, naučno pisanje i prezentacija rezultata; Didaktika visokog obrazovanja; Pripremanje projektnih aplikacija i upravljanje projektima; Vještine prezentiranja i istraživanja; Poduzetničke vještine i Poslovne veze i timski rad.

&nbsp;

Prof. dr Ismet Sejfija i asistent Amel Delić su pod pokroviteljstvom Fondacije ,,Friedrich Ebert'' u periodu od maja do augusta 2013. godine proveli  istraživanje u Tuzli, Zenici, Mostaru, Sarajevu, Travniku, Banjaluci, Bosanskoj Gradišci i Zvorniku u okviru projekta ,,Mladi i mirovni rad u BiH'', što je rezultiralo štampanjem studije o navedenom istraživanju krajem 2013. godine. Prošli mjesec je održana prva promocija knjige u Kući plamena mira u Tuzli.

&nbsp;

Asistentica Merima Tanović je u decembru 2013. godine učestvovala i javno prezentirala članak „Unaprijeđenje sistema upravljanja državom: Organizacijski i funkcionalni aspekti reforme javne uprave“ na Međunarodnoj naučnoj konferenciji Pravnog fakulteta Univerziteta u Tuzli pod nazivom „Javni i privatni aspekti nužnih pravnih reformi u BiH: Koliko daleko možemo ići?“, povodom kojeg je trenutno u štampi poseban Zbornik radova.

&nbsp;

Asistenti Dževad Šašić i Merima Tanović učestvovali su u stručnim edukacijskim obukama Agencije za državnu službu BiH na osnovu ugovora o saradnji između našeg fakulteta i Agencije, a u cilju unaprijeđenja nastavnih aktivnosti u dijelu praktičnog rada sa studentima i praćenja aktuelnih problema u organima državne uprave. Asistenti su u mjesecu martu 2014. godine prošli stručnu obuku na teme „Menadžment i menadžeri u državnoj upravi“ i „Profesionalna organizacija-organizacioni oblik državne uprave“  u jednom edukacijskom modulu.

&nbsp;

Doc. dr Amina Hadžibegić – Bicciato je učestvovala u Mevlana programu razmjene akademskog osoblja u martu 2014. godine. Na Edukacijskom fakultetu Univerziteta ,,19. maja'' u Samsunu, Republika Turska, održala je 8 predavanja iz oblasti podučavanja engleskog kao stranog jezika i sociolingvistike. Provela je i kraće istraživanje sa studentima drugog ciklusa studija. Docentici je ponuđeno da ponovo učestvuje u Mevlana programu, kao i trilateralnim programima univerziteta u Bariju, Samsunu i Sarajevu.

[gallery link="file" size="medium" ids="370,369,368,367,366,363"]
Asistent Amel Delić je na Fakultetu za upravu Univerziteta u Sarajevu odbranio magistarski rad ,,Značaj potpuno i pravilno utvrđenih činjenica za zakonitost upravnog akta'', pod mentorstvom prof. dr Zenaida Đelme U akademskoj 2013/2014 godini su dva asistenta  Fakulteta za upravu odbranila magistarske radove. Asistentica Aiša Žilić je na Ekonomskom fakultetu Univerziteta u Sarajevu odbranila magistarski rad na temu ,,Javno-privatna partnerstva u Evropskoj uniji s posebnim osvrtom na Bosnu i Hercegovinu'', pod mentorstvom prof. dr Azre Hadžiahmetović, te stekla titulu magistra ekonomskih nauka.