U utorak, 21. marta 2017. godine u prostorijama Općine Vogošća, načelnik Edin Smajić te dekan Fakulteta za upravu prof. dr<strong>.</strong>Nezir Krčalo potpisali su  sporazum o saradnji.

Općinski  načelnik Edin Smajić održao je sastanak sa predstavnicima Fakulteta za upravu,koji je  izjavio da  će Općina Vogošća, kao i do sada, nastaviti podržavati praksu koja vodi do reforme javne uprave u BiH. Na sastanku je razgovarano o radu ove visokoškolske ustanove koja kroz nastavni plan i program studentima daje potrebno teoretsko i metodološko znanje, koje im je neophodno kao budućim administrativnim i državnim  službenicima. Ovom prilkom potpisan je Sporazum o obavljanju redovne prakse studenata u općinskim službama.

Studentska praksa na Fakultetu za upravu predviđena je nastavnim planom i programom i obavezna je za sve studente četvrte godine prvog studijskog ciklusa.Kao i prethodnih godina, u Općini Vogošća, ovim studentima će se omogućiti da stečena teoretska znanja primjene u praksi.Ove godine tri studenta Fakulteta za upravu, koji imaju prebivalište na području općine Vogošća, dobit će priliku da svoju prvu praksu obave u lokalnoj zajednici u kojoj žive. Potpisivanjem ovog Sporazuma nastavljena je dugogodišnja saradnja između Fakulteta za upravu i Općine Vogošća.

&nbsp;

&nbsp;