Univerzitet u Sarajevu je u akademskoj 2014/2015. godini ostvario pravo učešća u svim projektima
odobrenim u posljednjem krugu Erasmus Mundus Action II programa.
Time je Univerzitet u Sarajevu jedina institucija sa područja zapadnog Balkana koja je od 2008. godine
do danas učestvovala odnosno učestvuje u svih 19 dosadašnjih Erasmus Mundus projekata.
Novi projekti su SIGMA, Euroweb, SUNBEAM i GreenTech. Pored ovih, raspisani su konkursi i za
JoinEU-SEE PENTA (drugi krug) i ERAWEB, što čini ukupno šest projekata Erasmus Mundusa.
Time je studentima sva tri ciklusa studija, kao i studentima predbolonjskog sistema studija,
nastavnicima i saradnicima Sarajevskog univerziteta omogućen studijski i stručni boravak na 55 univerziteta
iz zemalja članica Evropske unije.

Tokom decembra i januara aktuelni su konkursi za dostavljanje prijava za stipendije za mobilnost,
te u skladu s tim predstavnici Službe za međunarodnu saradnju održavaju<strong> info dan u Rektoratu </strong><strong>
</strong><strong>Univerziteta u Sarajevu 3. decembra 2014. godine sa početkom u 12,00 sati</strong>.

Tim povodom u ponedjeljak, 22.12.2014. u 10,00 sati Fakultet za upravu će posjetiti Gosp.Adnan Rahimić,
predstavnik Ureda sa međunarodnu saradnju Univerziteta u Sarajevu.

Na ovom sastanku studenti Fakulteta za upravu će imati priliku postaviti pitanja o programu
ERASMUS MUNDUS koji se tiče razmjene studenata i akademskog osoblja.

Ovim povodom pozivamo sve studente i profesori da prisustvuju ovom predavanju kako bi dobili potrebne informacije o ovom programu.

<a href="http://www.erasmus-unsa.ba/kako-se-prijaviti/"><strong>VIŠE O OVOM PROGRAMU</strong></a>