U cilju promocije novog smjera Javne nabavke u upravi, koji je otvoren od tekuće akademske 2018/2019. godine, u ponedjeljak 14.01.2019. na Fakultetu za upravu održano je predavanje mr.sc. Amre Babić na temu: ”Proces javnih nabavki u organu lokalne samouprave – paradoksi sistema na primjeru iz prakse”, kao jedno u nizu predavanja koje će obrađivati najaktuelnije teme iz oblasti javnih nabavki.
Prisutnima se na samom početku obratio doc.dr.Emir Tahirović, kao jedan od pokretača novog smjera, te je predstavio aktivnosti na Fakultetu za naredni period koje se odnose na promociju drugog i trećeg ciklusa studija.
Mr.sc. Amra Babić trenutno obnaša funkciju načelnice Općine Visoko na koju je prvi put izabrana na Lokalnim izborima u oktobru 2012. godine i ovom prilikom na konkretnim primjerima pokazala je koliko su paradoksalna rješenja iz područja javnih nabavki, a u vezi sa jedinicima lokalne samouprave.

- U okviru prezentacije potrudila sam se da dovedem u vezu Zakon o javnim nabavkama sa svim zakonima koji regilišu rad jedinica lokalne samouprave i da na jednom konkretnom primjeru iz prakse pokažem koliko imamo otvorenih pitanja i problema u primjeni postojećih zakona, te koliko su nam nužne izmjene i dopune Zakona o javnim nabavkama. Ono što ja konstantno zagovaram je to da nam Zakon o javnim nabavkama treba da bismo efikasnije, transparentnije i bolje koristili javna sredstva i zato sam na primjernima iz prakse koji su se desili meni i načelniku Općine Visoko u mandatu prije mene, pokazala koji su to zapravo paradoksi sistema sa kojima se susrećemo u procesu javnih nabavki, kazala je Amra Babić.
Ovaj studijski smjer pokrenut je za studente koji su u svojoj aktuelnoj ili budućoj profesionalnoj orijentaciji zainteresovani za usvajanje i unapređenje znanja iz oblasti planiranja, pokretanja i vođenja postupka javnih nabavki, pravne zaštite i upravljanja ugovorima u postupcima javnih nabavki.
Magistar javnih nabavki je osoba koja je osposobljena za rad na najsloženijim poslovima u preduzećima i ustanovama, kao i drugim institucijama, na poslovima i zadacima planiranja, pokretanja i vođenja postupka javnih nabavki, pravne zaštite i upravljanja ugovorima u postupcima javnih nabavki na kojima se traži individualni i timski rad, donošenje najznačajnijih odluka, kao i na rukovodećim poslovima.

<strong>Biografija</strong>
Amra Babić rođena je 16. februara 1969. godine u Visokom. Osnovnu školu i srednju ekonomsku školu završila je u Visokom.
Diplomirala je i magistrirala na Ekonomskom fakultetu Univerziteta u Sarajevu, smjer Finansije. Dipomirani je ekonomista sa certifikatom za samostalnog računovođu i ovlaštenog revizora.Samohrana je majka tri odrasla sina.
U toku radnog vijeka radila je kao šef računovodstva u DD „Asfaltgradnja”, direktor ogranka BBI, direktor računovodstva, financijskog i poreznog savjetovanja VGT Consulting, te je obnašala funkciju ministrice finansija ZDK.U dva mandata obnašala je dužnost vijećnice Općinskog vijeća u Visokom.Bila je član Uprave „Šehin” Banka dd Zenica, član Nadzornog odbora „Šehin TRADE” dd Sarajevo, član Uprave Društva za reviziju Fonda odbor „SIB AR-INVEST” dd Sarajevo, član Odbora za reviziju „UNIS METAL” dd visoko.Osnivač je i član Upravnog odbora u Općinskoj organizaciji porodica šehida i poginulih boraca općine Visoko.

Sudionik je niza seminara, konferencija i treninga, a neke od najvažnijih su:
-Discussion program švedskog Međunarodnog centra za lokalne demokracije (ICLD) na „lokalnim političkim liderima – jačanje žene u politici”
-Discussion programa Instituta za javnu upravu (IPA) na temu „Jačanje lokalne demokracije”
-IVLP programa (International Visitor Leadership Program) State Departmenta o „lokalnoj samoupravi i gospodarskom razvitku”
-Representatives BiH u Crnoj Gori na konferenciji posvećenoj ženskom poduzetništvu na temu „moć žena”
-Učesnica svjetske konferencije u Kuvajtu na temu „uloga žena u dobrotvornom radu”
Dobitnica je brojnih nagrada i priznanja, od kojih su najvažniji:
-Fondacija CURE- podržati projekt „Osnaživanje žena u političkom životu u Bosni-101 razlog”
-Europski pokret – „Najevropljanka BiH 2014. godine”
-Europski pokret – priznanje za aktivnu društvenu i političku participaciju žena
-Unija Općina Turske i Tika – priznanje za sudjelovanje u istraživačkom programu na temu „zapošljavanje i zbrinjavanje otpada / recikliranje projekata u lokalnim zajednicama”
Trenutno obnaša funkciju načelnice Općine Visoko na koju je prvi put izabrana na Lokalnim izborima u oktobru 2012. godine. Na Lokalnim izborima 02. oktobra 2016. godine ubljedljivo pobjeđuje sve protukandidate sa 12.949 glasova i osigurava novi mandat za period 2016.-2020. godina.

<a href="http://fu.unsa.ba/wp-content/uploads/2019/01/50334676_2277438129165827_8683574581383921664_n-1.jpg"><img class="aligncenter size-medium wp-image-3235" src="http://fu.unsa.ba/wp-content/uploads/2019/01/50334676_2277438129165827_8683574581383921664_n-1-300x200.jpg" alt="" width="300" height="200" /></a><a href="http://fu.unsa.ba/wp-content/uploads/2019/01/50046024_2158722234440122_7545224762646069248_n-1.jpg"><img class="aligncenter size-medium wp-image-3236" src="http://fu.unsa.ba/wp-content/uploads/2019/01/50046024_2158722234440122_7545224762646069248_n-1-300x200.jpg" alt="" width="300" height="200" /></a><a href="http://fu.unsa.ba/wp-content/uploads/2019/01/49263642_2337544579802912_4213133806640562176_n.jpg"><img class="aligncenter size-medium wp-image-3237" src="http://fu.unsa.ba/wp-content/uploads/2019/01/49263642_2337544579802912_4213133806640562176_n-300x200.jpg" alt="" width="300" height="200" /></a><a href="http://fu.unsa.ba/wp-content/uploads/2019/01/50663776_2451201181589196_2996725298055086080_n-1.jpg"><img class="aligncenter size-medium wp-image-3238" src="http://fu.unsa.ba/wp-content/uploads/2019/01/50663776_2451201181589196_2996725298055086080_n-1-300x200.jpg" alt="" width="300" height="200" /></a>