&nbsp;
<p style="text-align: justify;">Merima Tanović rođena je 01.09.1983 god. u Trebinju, općina Trebinje. Osnovno obrazovanje je započela u Gacku, početkom rata nastavila u Mostaru, gdje je 2002 godine završila i Opću gimnaziju u Mostaru. Pravni fakultet Univerziteta Džemal Bijedić u Mostaru upisala je 2002 god., te 2006. stekla zvanje diplomiranog pravnika.</p>
<p style="text-align: justify;">Na Pravnom fakultetu Univerziteta Džemal Bijedić diplomirala kao student generacije 2006 god.  sa prosječnom ocjenom studija 9,50.</p>
<p style="text-align: justify;">Tokom dodiplomskog studija, dobila je niz nagrada i priznanja: Zlatnu medalju univerziteta “Džemal Bijedić”( rektorova nagrada), zlatnu plaketu univerziteta “Džemal Bijedić”(rektorova nagrada), diplome za svaku akademsku godinu, za izvanredni uspjeh ostvaren u toku studija (dekanova i rektorova nagrada ).</p>
<p style="text-align: justify;">Na Pravnom fakultetu Univerziteta u Sarajevu 2012 god. odbranom magistarskog rada na temu <strong>„Organizacija državne vlasti u federacijama s posebnim osvrtom na ustavnosudsku zaštitu federalizma</strong>“ stekla zvanje magistra pravnih nauka.</p>
<p style="text-align: justify;">Tokom studija, na studentskoj praksi u Općinskom sudu u Mostaru dobiva prvi radni angažman od strane USAID-a (project USAID FILE- CMS-  automated case management system for the courts of BIH- automatsko uređenje sistema sudskih predmeta za sudove u BIH), a kao asistent na unosu podataka za Općinski sud u Mostaru i CMS-asistent za obuku osoblja u sudu u trajanju od januara do oktobra 2006 god. za projekt ukupne reforme bh. pravosuđa.</p>
<p style="text-align: justify;">Nakon završetka studija, a po raspisanom konkursu januara 2007 god., zapošljava se i bira u zvanje asistenta na Fakultetu za javnu upravu u Sarajevu, za nastavni predmet Ustavno pravo  kod prof.dr. Kasima Trnke.</p>
<p style="text-align: justify;">Godine 2004. dobija stipendiju Fondacije Konrad Adenauer, kao jedan od 15 najboljih studenata u BiH akademske 2003/2004 i time priliku za učešće u velikom broju seminara organizovanih u BIH i inozemstvu.</p>
<p style="text-align: justify;">Godine 2008. učestvuje u projektu izrade studije prof.dr. Kasima Trnke i Fondacije Konrad Adenauer na temu <strong>“Proces odlučivanja u Parlamentarnoj skupštini Bosne i Hercegovine”</strong>, te je  jedan od autora ove studije koju je Fondacija izdala 2009 god.</p>
<p style="text-align: justify;">2007 god. izabrana je u zvanje asistenta na Fakultetu za javnu upravu u Sarajevu za predmete Ustavno pravo, Upravno pravo, Upravni postupak i upravni spor, te je nakon stjecanja zvanja magistra pravnih nauka ispunila zakonske uslove za izbor u zvanje višeg asistenta.</p>
<p style="text-align: justify;">2016 god. Vlada Federacije BiH je bira za člana Nadzornog odbora Unis Toolsa d.o.o. Sarajevo.</p>

<ol style="text-align: justify;" start="2017">
	<li>godine doc. dr Merima Tanović postaje trener Agencije za državnu službu FBiH, te ekspert za izbor rukovodećih i ostalih državnih službenika u FBiH.</li>
</ol>
<p style="text-align: justify;">Autorica je knjige <strong><em>Organizacija državne vlasti u federacijama s osvrtom na ustavnosudsku zaštitu federalizma</em></strong> (2016), te kooautor studije Proces odlučivanja u Parlamentarnoj skupštini Bosne i Hercegovine (2009), te je u referentnim časopisima objavila 10 radova.</p>
<p style="text-align: justify;">Doc. dr  Merima Tanović  je 26.07.2017. godine uspješno doktorirala na temu <strong><em>“Organizacijski i funkcionalni aspekti unapređenja javne uprave s osvrtom na reformu javne uprave u Bosni i Hercegovini”</em></strong><em>, </em>po predbolonjskom sistemu studiranja čime je stekla titulu „doktora upravnih nauka“.</p>
&nbsp;

&nbsp;