<strong>Svečana promocija i dodjela diploma</strong>

<strong>diplomantima i magistrantima Univerziteta u Sarajevu</strong>

Univerzitet u Sarajevu i ove godine organizira „Svečanu promociju i dodjelu diploma diplomantima i magistrantima Univerziteta u Sarajevu“, čije je održavanje planirano u subotu 7. novembra 2015. godine u dvorani „Juan Antonio Samaranch“ u Sarajevu sa početkom u 11,00 sati.

Na svečanosti, koju Univerzitet u Sarajevu organizira jedanaesti put u svojoj historiji, bit će promovirano preko 6.000 diplomanata i magistranata.

Svim svršenim studentima prvog i drugog ciklusa studija diplome će biti uručene u dvorani „Juan Antonio Samaranch“. Priznanje<em>Zlatna značka Univerziteta u Sarajevu</em> dodjeljuje se za 1% ukupnog broja svršenih studenata prvog ciklusa studija kao i za 1% ukupnog broja svršenih studenata drugog ciklusa studija sa ukupnom prosječnom ocjenom ostvarenom tokom prvog i drugog ciklusa studija iznad 9,50. Priznanje <em>Srebrena značka Univerziteta u Sarajevu</em> dodjeljuje se za sljedećih 2% ukupnog broja svršenih studenata prvog ciklusa studija odnosno 2% ukupnog broja svršenih studenata drugog ciklusa studija sa ukupnom prosječnom ocjenom ostvarenom tokom prvog i drugog ciklusa studija iznad 9,00. <em>Povelja Univerziteta u Sarajevu</em> dodjeljuje se najboljem studentu određenog fakulteta ili akademije čija je prosječna ocjena manja od 9,00, a iznad 8,00.

„Svečana promocija i dodjela diploma diplomantima i magistrantima Univerziteta u Sarajevu“ organizira se uz podršku sponzora – BH Telecoma i VGT osiguranja, te medijskih sponzora: Federalne televizije, Televizije Sarajevo, Hayat TV, ALFA TV, Dnevnog avaza, Oslobođenja i Studentskog eFM radija.

<a href="http://fu.unsa.ba/wp-content/uploads/2015/11/92.jpg"><img class="alignnone wp-image-662 size-full" src="http://fu.unsa.ba/wp-content/uploads/2015/11/92.jpg" alt="9" width="743" height="707" /></a>