Fakultet za upravu u Sarajevu - pridružena članica Univerziteta u Sarajevu organizuje okrugli sto na temu ,,Primjena Sigma principa na reformu javne uprave u Bosni i Hercegovini’’. Okrugli sto će se održati <strong>04.06.2015. godine od 12.00 do 14.00 sati u prostorijama Fakulteta, ulica Igmanska 40A, Općina Vogošća</strong>.

&nbsp;

Sigma, zajednička inicijativa Evropske unije (EU) i Organizacije za ekonomsku saradnju i razvoj (OECD), je kreirala dokument ,,Principi javne uprave’’, koji je prezentiran na konferenciji u Briselu u novembru 2014. godine. Dokument je smjernica Evropske unije za drugu najvažniju reformu, reformu javne uprave, u evroatlanskim integracijama zemalja jugoistočne Evrope.

&nbsp;

Cilj okruglog stola je da predstavnici akademske zajednice i javnih institucija relevantnih za ovu oblast diskutuju i predlože načine kvalitetne implementacije ovih principa na organe javne uprave u Bosni i Hercegovini.

&nbsp;