<strong>UDK: 351.711</strong>
<p style="text-align: center;"><strong>UPRAVLJANJE DRŽAVOM U DOBA GLOBALIZACIJE</strong></p>
<p style="text-align: center;"><strong>Mr. sc. Elvis Fejzić</strong></p>
<p style="text-align: center;"><strong>Fakultet političkih nauka </strong><strong>Univerziteta u Sarajevu</strong></p>
<p style="text-align: center;"><strong>fejzice@fpn.unsa.ba</strong></p>
&nbsp;

&nbsp;

<strong>Sažetak</strong>

Proces globalizacije doveo je do multidimenzionalne međuzavisnosti u svijetu. Taj proces ide odozgo prema dole, odnosno razumije se kao uspostavljanje jedinstvenog globalnog sistema koji ostavlja trag u cijelom svijetu. Bolje rečeno, globalizacija producira sveopću homogenizaciju zato što društvene, kulturne, ekonomske i političke raznolikosti nestaju u svijetu. Globalizacija podrazumijeva i ne-svjetsku državu, odnosno, svjetsko društvo bez svjetske države i bez svjetske vlade. Uzroci kreiranja međuzavisnog svijeta su višestruki i različiti. Navodi se da je jedan od tih uzroka smanjena sposobnost nacionalne države da na svrsishodan način organizira ekonomski i politički život što, u pravilu, dovodi do spuštanja moći na niži, ali i do podizanja na viši politički nivo. Dakle, globalizaciju obavezno prati – važno je to akcentirati – proces lokalizacije, odnosno glokalizacije. Proces upravljanja državom u doba globalizacije, ustvari, ima policentrični karakter.

<strong>Ključne riječi:</strong> država, globalizacija, neoliberalizam, multinacionalne korporacije, glokalizacija, politička homogenizacija, ekonomski imperijalizam, kulturna unifikacija.