<strong>Program razmjene studenata i nastavnika koji finansira Vijeće za visoko obrazovanje Republike Turske</strong>

<strong>„Mevlana“</strong>

<strong> </strong>

Konkurs će trajati od 30. marta do 17. aprila 2015. godine za kandidate koji žele učestvovati u programu razmjene „Mevlana“ na univerzitetima Republike Turske sa kojima Univerzitet u Sarajevu ima potpisane protokole.

Za spisak univerziteta i informacije o kontaktima za program razmjene „Mevlana“ kliknuti ovdje …….

Studenti i nastavnici Univerziteta u Sarajevu dostavljaju popunjene prijave od 20. do 22. 4. 2015. godine u elektronskoj formi. U prijavi je važno naznačiti na koji univerzitet student ili nastavnik želi aplicirati, ime i prezime i obilježiti ili S za studente ili N za nastavnike.

<a href="http://fu.unsa.ba/news/174"><strong>UNIVERZITETI NA KOJE SE APLICIRA</strong></a><strong> </strong>

<strong>Značajni datumi u akademskoj 2014/2015. godini</strong>

-  <strong>Raspisivanje Konkursa                                 30. 3–17. 4. 2015.      </strong>

-  <strong>Prijem prijava                                                  20–27. 4. 2015.</strong>

-  <strong>Ocjena prijavljenih kandidata na</strong>

<strong>univerzitetima u Turskoj                                28. 4–4. 5. 2015.        </strong>

-  <strong>Rezultati se dostavljaju Vijeću za</strong>

<strong>visoko obrazovanje (YOK)                             8. 5. 2015.</strong>

-  <strong>Objavljivanje rezultata                                29. 5. 2015.   </strong>

<strong> </strong>

<strong>O programu</strong>

Ime programa je inspirirano Muhammedom Celaleddinom koji je rođen 1207. godine u Belh Horasanu (danas na granici sa Afganistanom). Ime <em>Mevlana</em> koristili su sultan Veled, Sems-i Tebrizi i njegovi sljedbenici i univerzalni je simbol identifikacije sa njim. Ljudima sa Zapada poznat je kao Rumi.

&nbsp;
<ul>
	<li>Cilj programa „Mevlana“ je razmjena nastavnika i studenata sa turskih obrazovnih institucija i visokoškolskih institucija drugih zemalja.</li>
	<li>Program uključuje sve svjetske visokoškolske ustanove.</li>
	<li>Studenti mogu biti na razmjeni najmanje jedan, a najviše dva semestra.</li>
	<li>Nastavno osoblje na razmjeni može držati predavanja minimalno jednu sedmicu, a maksimalno tri mjeseca.</li>
	<li>Nastavno osoblje i studenti iz svake zemlje mogu učestvovati u programu razmjene „Mevlana“ na visokoškolskim ustanovama u Turskoj s namjerom da drže predavanja ili studiraju.</li>
	<li>U okviru programa razmjene „Mevlana“ student može biti stipendiran samo jedanput tokom svog univerzitetskog obrazovanja.</li>
	<li>Nastavno osoblje može učestvovati u programu razmjene „Mevlana“ samo jedanput u toku akademske godine.</li>
</ul>
&nbsp;

Važna napomena: svi zainteresirani kandidati prethodno trebaju provjeriti na kojem fakultetu/odsjeku se izučava njihova materija jer se program u Turskoj u nekim slučajevima razlikuje od onog u BiH, provjeriti da li se održava nastava na engleskom jeziku i sve ostale relevantne detalje koji mogu utjecati na uspješno učešće u programu.

&nbsp;

<strong>Razmjena studenata</strong>

<strong>Kako aplicirati?</strong>

- Popuniti formular koji se nalazi na web stranici <a href="https://mevlana.yok.gov.tr/">https://mevlana.yok.gov.tr</a> ili na web stranici univerziteta na koji želite aplicirati.

<strong>Koliko traje razmjena?</strong>

-  Studenti mogu biti na razmjeni najmanje jedan, a najviše dva semestra. Period trajanja semestra može biti različit u pojedinim obrazovnim sistemima, ali program razmjene ne može trajati duže od jedne akademske godine.

&nbsp;

<strong>Da li studenti ponavljaju kurseve/semestre na matičnoj instituciji?</strong>

-  Ukoliko pohađaju kurseve/semestre unaprijed dogovorene i usaglašene protokolom o učenju, studenti ne ponavljaju kurseve/semestre na matičnoj instituciji.

<strong>Studenti koji odlaze u Tursku</strong>

-  Studenti dobijaju stipendiju u skladu sa iznosom koji odredi Izvršni odbor Vijeća za visoko obrazovanje Turske. Studenti sami snose putne troškove.

-  70% školarine studentima se isplaćuje mjesečno, a ostatak pod uvjetom da uspješno steknu sve potrebne bodove i ispune sve obaveze. U slučaju da su dodijeljena sredstva nedovoljna, studenti mogu koristiti vlastita sredstva ili mogu dobiti posebne stipendije, što je u skladu sa drugim uvjetima ovog programa.

<strong>Školarina</strong>

-  U okviru programa razmjene student ne plaća školarinu instituciji domaćinu nego nastavlja plaćati matičnoj instituciji.

-  Student ne plaća dodatne takse na instituciji domaćinu unutar programa razmjene.

-  Institucije visokog obrazovanja u potpunosti osiguravaju priznavanje obrazovnih aktivnosti.

<strong>Razmjena nastavnika i istraživača</strong>

Nastavnici i istraživači zaposleni na visokoškolskim ustanovama u Turskoj ili inozemstvu mogu učestvovati u programu razmjene „Mevlana“ pod uvjetom da je potpisan protokol o razmjeni u okviru programa „Mevlana“. Ovaj program razmjene uključuje obrazovne aktivnosti na instituciji domaćinu u trajanju od šest sati sedmično ili recipročno kada je riječ o učešću u projektima, radionicama i istraživanju.

Asistenti istraživača ne mogu učestvovati u programu razmjene „Mevlana“.

&nbsp;

<strong>Trajanje razmjene i obaveze</strong>

-  Nastavno osoblje može učestvovati u programu razmjene najmanje jednu sedmicu, a najviše tri mjeseca.

&nbsp;

<strong>Uvjeti za nastavno osoblje</strong>

-  U okviru programa razmjene „Mevlana“ pokrivaju se putni troškovi i dnevnice za nastavno osoblje iz Turske ili inozemstva, a u skladu sa iznosima navedenim u Travel Expense Law br. 6245 i članu 10. Zakona br. 2547.

-  CHE Executive Board je ovlašten da odredi dodatne takse prema zemljama i zvanjima.

&nbsp;

Sve informacije na engleskom jeziku o programu razmjene „Mevlana“ mogu se naći na web stranici Vijeća za visoko obrazovanje

<strong>The Council of Higher Education</strong>

<strong>Academic Exchange Programmes Unit</strong>

<strong>Mevlana Exchange Programme Coordinating Office</strong>

<strong>06539 Bilkent, Ankara, TÜRKİYE</strong>

<strong>Tel. 0312.298.79.74/75/76/77</strong>

<strong>Faks 0312.298.72.13</strong>

<strong><a href="mailto:mevlana@yok.gov.tr">mevlana@yok.gov.tr</a></strong>

<strong><a href="http://www.yok.gov.tr/en/web/mevlana">www.yok.gov.tr/en/web/mevlana</a></strong>

&nbsp;

&nbsp;