Na Fakultetu za javnu upravu pridružena članica Univerziteta u Sarajevue juče je odbranjen prvi magistarski rad kandidatkinje Melihe Mušanović na temu „Kontrola nad upravnim aktima uprave”. Kandidatkinja Mušanović je magistrirala pod mentorstvom Prof.dr Zenaida Đelme čime je stekla zvanje <strong><em>magistar uprave</em></strong>.

Predstavljajući prvog magistra uprave Prof. dr Zenaid Đelmo istakao je da je ovo istorjiski dan za Fakultet za javnu upravu  kao jednu od najmlađih članica Univerziteta u Sarajevu te izrazio zadovoljstvo što je prvi magistrant upravo jedan od najboljih studenata tog fakulteta.

Komisija u sastavu Doc.dr Kata Senjak, predsjednik komisije, Doc.dr Edin Ramić  član, te mentor Prof. Đelmo jednoglasno su ocijenili da je rad od  izuzetnog značaja  dodijelivši mu ocjenu 10.

Meliha Mušanović je diplomirala 2012. a II ciklus studija upisala  iste  godine. U toku dodiplomskog  studija Melihi Mušanović uručena je nagrada  “Zlatna značka” kao najboljem student  Univerziteta u Sarajevu od strane Fakulteta za javnu upravu  na promociji 2012.godine.

Odbranom  magistarskog rada otvorena je nova stranica u istoriji fakulteta te se pokazalo da iako najmlađi Fakultet za javnu upravu ima kapaciteta za kvalitetno sprovođenje  II  ciklusa studija što može biti u direktnoj vezi sa provođenjem reforme javne uprave kao i evropskim integracijama u BiH.

[gallery columns="4" size="medium" link="file" ids="547,548,549,550"]