Osnovne informacije
Naziv: Fakultet za upravu u Sarajevu pridružena članica Univerziteta u Sarajevu
Adresa: Ul. Igmanska 40 A, 71 320 Vogošća, SARAJEVO
Tel.: +387 (0) 33 553-835 i (0) 33 553-837; fax: +387 (0) 33 553-835
Web: www.fu.unsa.ba
E-mail: fakultet@fu.unsa.ba
ID br.: 4201110030002
PDV br.: 201110030002
Tekući računi: UniCredit Bank 3389002201826581; Raiffeisen Bank 1610000078900005;
Fakultet za upravu u Sarajevu, kao visokoškolska ustanova od posebne društvene, naučne i akademske važnosti, osnovan je 2005 god. od strane Qualitasa d.o.o – Centra za edukaciju i kvalitet te kao ustanova upisana u sudski registar pravnih osoba Općinskog suda u Sarajevu.
Djelovanje u pravcu reforme javne uprave zasnovano prvenstveno na edukaciji novih visokostručnih kadrova za državnu službu i privatni sektor uključujući cjelokupno administrativno i rukovodeće poslovanje, a radi uspostavljanja funkcionalnog sistema uprave u BiH i doprinosa javnoj službi i privatnom sektoru po uzoru na praksu Evropske unije, osnovni je motiv osnivanja i djelovanja Fakulteta za upravu.
Na Fakultetu za upravu se prate tržišni trendovi i potrebe studenata te se omogućuje stručna praksa koja se dugi niz godina uspješno realizira u saradnji sa jedinicama lokalne samouprave u Kantonu Sarajevu i šire kao i sa drugim pravnim licima, s ciljem olakšanja prelaska sa studija na prvo radno mjesto. Također, omogućeno je dodatno obrazovanje kroz razmjenu studenata putem programa međunarodne saradnje Univerziteta u Sarajevu sa evropskim univerzitetima, zatim kroz rad u demonstratorskim timovima, te kroz učestvovanje na naučno-stručnim skupovima i projektima i dr.
Koncept studiranja: 4 + 1 + 3
Smjerovi - drugi ciklus: Uprava, Poslovna uprava, Javne nabavke
Doktorski studij
Lokacija